b'\n_START_ARTICLE_\nIslami Koost\xc3\xb6\xc3\xb6 Organisatsioon\n_START_SECTION_\nAjalugu\n_START_PARAGRAPH_\nIslami Konverentsi Organisatsiooni asutati 25. septembril 1969 Marokos Rabatis peetud esimesel Islami riikide tippkohtumisel, suuresti oli see vastukaaluks 21. augustil 1969 toimunud Al-Aqsa mo\xc5\xa1ee r\xc3\xbcnnakule. M\xc3\xa4rtsis 1970 moodustas esimene v\xc3\xa4lisministrite n\xc3\xb5ukogu istung Peasekretariaadi ja pani talle \xc3\xbclesandeks tagada liikmesriikidevahelist koost\xc3\xb6\xc3\xb6d ja koordineerida nende tegevust. 1972. aastal toimunud kolmandal kokkusaamisel kinnitati ka organisatsiooni p\xc3\xb5hikiri ja eesm\xc3\xa4rgid, mille esialgseteks p\xc3\xb5hipunktideks oli islamimaailma koost\xc3\xb6\xc3\xb6 suurendamine: poliitika, majanduse, kultuuri, teaduse ja sotsiaalvaldkondades._NEWLINE_Kui peasekretariaat alustas t\xc3\xb6\xc3\xb6d sisuliselt ainult kohtumiste korraldajana ja koost\xc3\xb6\xc3\xb6 koordineerijana, siis 1981. aasta Meka deklaratsioon suurendas tema \xc3\xbclesandeid. Prioriteediks kujunes eelk\xc3\xb5ige majanduslik koost\xc3\xb6\xc3\xb6. Praegu kehtiv p\xc3\xb5hikiri ja arengusuunad on vastu v\xc3\xb5etud 2008. aastal. 2011. aasta juunis muutis organisatsioon oma nime Islami Koost\xc3\xb6\xc3\xb6 Organisatsiooniks.\n_START_SECTION_\nLiikmeskond\n_START_PARAGRAPH_\nRohkem kui 40 aastaga p\xc3\xa4rast asutamist kasvas organisatsiooni liikmeskond 25 asutajaliikmest 57 liikmeni, kes on islami usku ja j\xc3\xa4rgivad riiki neljalt mandrilt, mille elanikkond ulatub ligikaudu 1,5 miljardini (umbes 1/5 kogu maailma rahvastikust), mis teeb temast suure kogukonna ja tugeva j\xc3\xb5u.\n_START_SECTION_\nIslami tippkohtumine\n_START_PARAGRAPH_\nOn k\xc3\xb5rgeim organisatsiooni poliitikat kujundav organ, mis koosneb liikmesriikide valitsuse juhtidest v\xc3\xb5i riigipeadest, kes saavad kokku iga kolme aasta tagant, et m\xc3\xa4\xc3\xa4ratleda organisatsiooni visioone ja suunitlusi.\n_START_SECTION_\nV\xc3\xa4lisministrite n\xc3\xb5ukogu\n_START_PARAGRAPH_\nKohtuvad enamasti \xc3\xbcks kord aastas riigipeade tippkohtumiste vahel. Kohtumisel arutletakse ja anal\xc3\xbc\xc3\xbcsitakse riigipeade m\xc3\xa4\xc3\xa4ratletud programmide teostamist ja hinnatakse nende edukust ja vajalikkust.'